stanford-oval/wikipedia huggingface dataset:
סימן הסעיף

| סימן הסעיף |
| --- | --- | --- | --- | --- | --- | --- |
§
| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
סימן הסעיף (§) משמש, במסמך או בספר המחולק לסעיפים, להתייחסות למספר סעיף, למשל: "ראו 25§" (קרי: "ראו סעיף 25"). כאשר הסימן מוכפל, בצורה §§, הוא נקרא "סעיפים". השימוש בסימן מקובל בספרות משפטית.
על מקור הסימן ישנן השערות אחדות:
השערה שזהו שילוב של האות S פעמיים, לציון ראשי תיבות של הביטוי בלטינית signum sectionis ("סימן הסעיף").
השערה שהסימן התפתח מהאות הגותית ℭ, המייצגת את המילה Caput (בלטינית: ראשי).
השערה שזהו שילוב של האות היוונית ρ (רו), ששימשה את הרומאים כסימן פִסקה, עם האות הלטינית C, המייצגת את המילה Caput (בלטינית: ראשי).
השערה שהסימן נובע מהסימן בכתב חרטומים   שציין הפסקה.
שימוש נוסף בסימן, שאינו מקובל בימינו, הוא לציון הערת שוליים, יחד עם סימנים מיוחדים נוספים ששימשו למטרה זו, כגון *, †, ‡ (כיום נהוג למספר את הערות השוליים).
להקלדת הסימן במחשב יש ללחוץ Alt+21, כאשר המספרים הם מלוח המספרים הצידי (נמצא רק במקלדות מורחבות).
חברת EA עשתה בסימן שימוש כסמליל מטבע ה"סימוליאון" במשחקי הסימס.
סיגמא-אדיטיביות

במתמטיקה, פונקציה ממשית  \mu  המוגדרת על משפחה (סגורה לאיחוד בן-מניה) של תת-קבוצות של קבוצה A היא אדיטיבית אם לכל שתי קבוצות זרות  A,B\, במשפחה מתקיים  \mu (A\cup B)=\mu (A)+\mu (B); וסיגמא-אדיטיבית אם לכל סדרה  \ A_{1},A_{2},\cdots \in {\mathcal {A}} של קבוצות זרות מתקיים  \textstyle \mu \left(\biguplus _{n=1}^{\infty }{A_{n}}\right)=\sum _{n=1}^{\infty }{\mu (A_{n})}.
כל פונקציה סיגמא-אדיטיבית היא בפרט אדיטיבית, אבל ההפך אינו נכון. למשל, אם F על-מסנן לא עיקרי על המספרים הטבעיים, הפונקציה המתאימה ל-A את הערך 1 אם A שייכת ל-F ו-0 אחרת היא אדיטיבית, אבל לא סיגמא-אדיטיבית.
ראו גם

עקרון החיבור
אָלֶף אֶפֶס
טור
מידה (מתמטיקה)
סימן הפוך

| סימן קריאה הפוך, סימן שאלה הפוך |
| --- | --- | --- | --- | --- | --- | --- |
¡ ¿
| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
סימן קריאה הפוך (¡) וסימן שאלה הפוך  (¿) הם סימני פיסוק בהם נעשה שימוש בשפה הספרדית.
הסימן ההפוך נכתב בתחילת משפט השאלה ומשפט הקריאה בספרדית, בעוד שהסימן הרגיל נכתב בסופו של המשפט (סימן שאלה בסופו של משפט השאלה, וסימן קריאה בסופו של משפט הקריאה), לדוגמה:
¿Cuántos años tienes? ("בן כמה אתה?")
השימוש בסימן ההפוך בתחילת המשפט החל במאה ה-18. בשנת 1754 האקדמיה המלכותית הספרדית (Real Academia Española) פרסמה את המהדורה השנייה של La Ortografía de la Real Academia Española (כללי הכתיב בשפה הספרדית), ובו קבעה כי בנוסף לסימן בסופו של המשפט יש לשים סימן הפוך בתחילתו. קבלת הסימן על ידי הציבור הייתה איטית, ובספרים שהוצאו לאור בסוף המאה ה-19 לעיתים לא נעשה שימוש בסימנים אלה. כיום הוספת סימנים הפוכים בתחילת המשפט נחשבת לכלל מחייב, והשמטתם מהווה שגיאת כתיב.
בשפה הספרדית קיימות שתי דרכים עיקריות לשילוב סימן קריאה וסימן שאלה יחדיו על מנת להביע תמיהה או פליאה, בדומה לסימן תמיהה. דרך אחת היא להתחיל משפט בסימן הפוך אחד ולסיימו בסימן רגיל אחר, לדוגמה:
¡Y tú qué te crees? ("מי אתה חושב שאתה?!")
דרך שנייה היא להתחיל משפט בשני סימנים הפוכים ולסיימו בסימנים רגילים:
¿¡Cómo has podido hacer algo así!? ("איך יכולת לעשות דבר כזה?!")
כיום הדרך השנייה היא הפופולרית יותר, בעוד שהדרך הראשונה נעשית מיושנת יותר ויותר.
הפגנה לזכר הנעדרים וקורבנות הדיקטטורה הצבאית בצ'ילה. על השלט תמונת אחד הנעדרים והכיתוב: "היכן הם?" בספרדית
סמל אנגווילה

| --- | --- |

 פרטים
 המחזיק בסמל:  אנגווילה 
 תאריך אימוץ:  1967
 התקנים
 מגן:  לבן, בסיס כחול, שלושה דולפינים כתומים מקפצים במעגל
 
סמל אנגווילה מורכב ממגן אשר במרכזו נמצא הסמל המסורתי של האומה שנוצר ב-1967 כאשר קמה התנועה לעצמאות אנגווילה מהיוזמה של איחוד האיים הקריביים. הסמל המסורתי מורכב משלושה דולפינים אשר צבועים בצבע כתום ומסמלים סובלנות, אחדות וכוח. הדולפינים יוצרים מעגל המסמל המשכיות.
הרקע צבוע בלבן המסמל שלום ואחווה, והבסיס צבוע בכחול המייצג את הים הקריבי המקיף את איי אנגווילה ומסמל אמונה, נעורים ותקווה.
הסמל הלאומי של אנגווילה מצוי גם על דגל אנגווילה. הסמל נוסף לדגל אחרי המהפכה.
ראו גם

גלריית סמלי הממלכה המאוחדת
הערות שוליים

1 2  Collins Gem Flags (1994). pp 25.
| סמלי הממלכה המאוחדת |
| --- | --- | --- |
| סמל הממלכה | סמל הממלכה המאוחדת |  |
| אומות הבית | אנגליה • סקוטלנד • ויילס •צפון אירלנד |  |
| נסיכויות כתר | האי מאן • ג'רזי • גרנזי • אולדרני • סרק • הרם |  |
| הטריטוריות שמעבר לים | גיברלטר • סנט הלנה • טריסטן דה קונה •  איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי •הטריטוריה הבריטית באנטארקטיקה |  |
| סמלי מדינות אמריקה הצפונית, מדינות אמריקה המרכזית והאיים הקריביים |
| --- | --- | --- |
| מדינות | איי בהאמה • אל סלוודור • אנטיגואה וברבודה • ארצות הברית • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טורקס וקאיקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מונטסראט • מרטיניק • סן ברתלמי • סן מרטן • סנט מארטן • סנט פייר ומיקלון • נבאסה • פוארטו ריקו • קוראסאו |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
ערך זה הוא קצרמרבנושא סמלים. אתם מוזמנים לתרום לוויקיפדיה ו.
סימיון מובילה

סימיון מובילה או לפי המספור שהונהג לימים על ידי היסטוריונים רומנים "סימיון הראשון מובילה", (ברומנית: Simion Movilă,‏ תאריך ומקום לידה לא ידועים - 14/24 בספטמבר 1607) היה אציל רומני מנסיכות מולדובה, שכיהן כשליט ולאכיה בין 16/26 באוקטובר 1600 – 23 ביוני/3 ביולי 1601 ושוב בין 22 באוקטובר/1 בנובמבר 1601 – 17/27 ביולי 1602 וכשליט נסיכות מולדובה בין 20/30 ביולי 1606 ל-14/24 בספטמבר 1607.
סימיון מובילה היה נכדו של השליט פטרו רארש והיה אחיו של שליט מולדובה ירמיה מובילה וכן אביו של פטרו מוהילה, מיטרופוליט קייב, הליץ' וכל רוסיה, שהוכרז לקדוש של הכנסייה האורתודוקסית הרוסית, הרומנית והפולנית.
ביוגרפיה > משפחתו וראשית חייו

סימיון מובילה, נצר למשפחת האצילים המולדבים מובילשט (מובילה או מוגילה Moghilă), שנמצאה ביחסי קרבה עם משפחות המגנטים הפולנים פוטוצקי, וישניובייצקי וקורצקי. הוא בנם הצעיר של הלוגופט יואן מובילה (1520–1570) ושל מריה (נפטרה ב-1614), בתו של השליט פטרו רארש וגיסתו של השליט אלכסנדרו לפושניאנו.
אחיו היו ירמיה מובילה, לימים שליט מולדובה, אח חורג בשם תואדר מובילה ועוד אח, גאורגה מובילה. בשנות ה-1580 הם שהו בפולין וזכו בה למעמד של אזרחות (indigen).
בשנת 1595 ההטמאן הפולני יאן זמויסקי בתמיכת סטפן פוטוצקי ומיכאילו וישניובייצקי, פלש בראש צבא פולני למולדובה והושיב בה על כיסא הנסיכות את ירמיה מובילה הפרו-פולני. ירמיה מובילה מינה את אחיו הצעיר סימיון בתפקיד פרקלאב של חוטין ואחר כך הטמאן סוצ'אבה.
ביוגרפיה > שלטונו הראשון בוולאכיה 1600-1601

בשנת 1599 החליטו פולין, נסיך טרנסילבניה, הקרדינל אנדראש באטורי, ושליט מולדובה, ירמיה מובילה, לאחד כוחות יחד עם מורדים מקרב הבויארים הוולאכים ולהדיח את שליט ולאכיה, מיכאי האמיץ, ולהחליפו בידי סימיון מובילה.
אולם מיכאי האמיץ הקדים אותם ויזם ראשון את המבצעים הצבאיים. ב-1599 הוא פלש לטרנסילבניה והביס בקרב שלימבר על יד סיביו את אנדראש באטורי שנרצח בעת בריחתו על ידי מורדים סקלרים.
באוגוסט 1600 כבש מיכאי גם את מולדובה. ירמיה מובילה נמלט לטירת חוטין וביקש משם עזרה ממלך פולין.
מיכאי האמיץ הצליח על ידי כך להשתלט על כל המרחב הרומני. בספטמבר 1600 פלשו כוחות פולניים לנסיכויות הרומניות והחזירו קודם כל לשלטון את ירמיה מובילה במולדובה. גם בטרנסילבניה הצליח הנסיך ז'יגמונד באטורי להחזיר למשפחתו את השלטון.
בוולאכיה יחד עם יחידות מולדביות גרשו הפולנים את בנו של מיכאי האמיץ, ניקולאיה פטראשקו והמליכו שם את סימיון מובילה. הוא קיבל בטרגובישטה את אישור הסולטן העות'מאני להכתרתו מחדש. מיכאי ששהה זמן קצר בווינה חזר זמנית לוולאכיה, ונלחם בפולנים ובמולדבים בשטחיה. הוא נוצח בשורה של קרבות:נאיין (Năieni) ב-12 באוקטובר1600, צ'פטורה (Ceptura) (14 באוקטובר, בוקוב על נהר טליאז'ן (20 באוקטובר) ובקורטיה דה ארג'ש ב-25 בנובמבר 1600. אחרי הניצחון בקורטיה דה ארג'ש רוב הבויארים הוולאכים הכירו מחוסר ברירה בסימיון מובילה כשליט. ולאכיה נפלה בהמשך קרבן לגל של ביזה והרס מידי החיילים הפולנים והמולדבים וגם מידי הטורקים.
הבויארים התאכזבו מהר מסימיון מובילה. עוד בינואר 1601 ביקש יאן זמויסקי ממלך פולין להתערב אצל סימיון להימנע מהתעמרות בבויארים הוולאכים ומאפלייתם לטובת הבויארים המולדבים מפמלייתו. במאי 1601 שני בויארים מקומיים מתומכי מיכאי האמיץ (אודריה ונגריה) הוצאו להורג על ידי סימיון, מעשה שעורר את זעם האצולה הוולאכית ובראשם האחים בוזסקו. מפחד המרד נמלט מובילה מזרחה לכיוון פוקשאן ובקרב ואליה מארה (Valea Mare - "העמק הגדול") מובילה קייאטיי (Movila Căiatei) או קרוצ'ה קומיסיואיי (Crucea Comisioaiei) ב־23 ביוני/3 ביולי 1601 הוא הובס על ידי צבא הבויארים הוולאכים. מעט מחייליו נשארו בחיים. באוגוסט 1601 ניסיון של סימיון לחזור לוולאכיה עם כוחות פולנים, טטריים ומולדבים נכשל והוא הובס שוב על ידי הפהרניק שרבאן בקרב בגורה נישקובולוי (Gura Nișcovului). ייתכן כי מרד הבויארים הוולאכים ביוני-אוגוסט 1601 היה מתוכנן בידיעת מיכאי האמיץ שנמצא באותה תקופה בטרנסילבניה. משלחת ולאכית לטרנסילבניה קראה למיכאי לחזור לוולאכיה. אולם ב-9/19 באוגוסט 1601 נרצח מיכאי האמיץ בטרנסילבניה.
אחרי ממשל של עוצרות נסיכותית בראשות האחים בוזסקו, העלו הבויארים לשלטון את האציל שרבאן בשם ראדו שרבאן. השליט החדש היה מועדף על ידי ההבסבורגים. אחרי פשיטה טטרית ועימות צבאי עם הכוחות שתמכו במובילה, על אף סיוע שקיבל מהגנרל האוסטרי ג'ורג'ו בסטה, הובס ראדו שרבאן וסימיון מובילה הוחזר לכס הנסיכות.
ביוגרפיה > שלטונו השני בוולאכיה - 1602-1601

אחרי שהכיר בחסותו של מלך פולין והבטיח לסולטאן הטורקי מיסים בשווי 40,000 זהובים. הוכרז סימיון מובילה מחדש לשליט בעיר פלוישטהוא שלט הפעם ב-9 חדשים. בהתחלה - באוקטובר 1601 - מרץ 1602, ככל הנראה במקביל לראדו מיכניה, הפרו-עות'מאני.
ב-5/15 במרץ 1602 הוא ניצח את ראדו מיכניה בקרב קרטשט.
גם מלך פולין וגם הבויארים לא שבעו נחת מדרכו השלטונית והדיחו אותו, קודם לטובת ראדו מיכניה ואחר כך, ראדו שרבאן.
סימיון מובילה גלה בשנת 1602 אצל אחיו ירמיה במולדובה.
ביוגרפיה > שלטונו במולדובה 1607-1606

בשנת 1606 אחרי מות אחיו, שלח סימיון מובילה מתנות רבות לחצר הסולטאן העות'מאני וקיבל את כס המלכות במולדובה. בנו הצעיר של ירמיה מובילה, קונסטנטין מובילה ואמו, אליסבטה, השאפתנית, הורחקו מהשלטון.
פרץ באופן זה סכסוך פנימי בין שני ענפי השושלת מובילשט. היחסים עם פולין ועם הבויארים המולדבים התערערו.
ב-24 בספטמבר נפטר סימיון מובילה באופן פתאומי. כנראה נרצח בעזרת רעל מיוזמת גיסתו, אלמנתו של ירמיה מובילה, אליזבטה והפולנים.
סימיון מובילה הובא לקבורה במנזר סוצ'ביצה שבו נקבר גם אחיו ירמיה.
במקומו עלה לשלטון בנו מיכאיל מובילה, אבל בסופו של דבר אחרי כמה חודשים הצליח קונסטנטין מובילה לעלות לכס הנסיכות בתמיכתם של סמואיל קורצקי, סטפאן פוטוצקי ומיכאיל וישנבצקי.
ביוגרפיה > אשתו וילדיו

סימיון מובילה נשא לאישה את מרגיטה הרה, בת של גבריל הרה, אציל מטרנסילבניה.
ילדיהם היו:
מיכאיל מובילה, שליט מולדובה - בספטמבר-אוקטובר 1607 ובנובמבר-דצמבר 1607
גבריל מובילה, שליט ולאכיה באוגוסט 1616 ובשנים 1618–1620
פטרו מוהילה, מיטרופוליט קייב בשנים 1633–1647
מויסה מובילה, שליט מולדובה, שליט מולדובה בשנים 1630–1631 ו-1633–1634
לקריאה נוספת

Vasile Mărculeț (coord.) - Dicționarul domnilor Țării Românești și ai Moldovei, Editura Meronia. București 2009 - George Marcu art.Simion Movilă (ברומנית)
Constantin C.Giurescu, Dinu Giurescu - Istoria românilor,vol.2 Editura științifică și enciclopedică, București 1976
Constantin C.Giurescu Istoria Bucureștilor, Editura Vremea, București 2009
Marcel D.Popa, Horia C. Matei - Mică enciclopedie de istorie universală, Editura științifică și enciclopedică, București, 1983 (ברומנית)
Nicolae Iorga Istoria armatei românești de la 1599 până la zilele noastre, vol.II, Editura tipografiei Neamul românesc, Vălenii de munte, 1919
הערות שוליים

↑  C.Giurescu 1976 עמ'343-345
↑  C.Giurescu 1976 עמ'363
↑  C.Giurescu 2009 עמ'146
↑  N.Iorga עמ' 61
↑  C.Giurescu 1976 עמ'365
↑  C.Giurescu 2009 עמ' 152
סימיון מובילה, דיוקן על בול דואר של רפובליקת מולדובה
סקאלד

| --- | --- |
סמל סקאלדסמל סקאלד
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת טיסאויווארוש
 שטח:  11.4 קמ"ר
 אוכלוסייה:  ‏
  ‑ בכפר:  436 (1 בינואר 2024)
 קואורדינטות:  47°56′29″N 20°54′26″E﻿ / ﻿47.941461111111°N 20.907088888889°E﻿ / 47.941461111111; 20.907088888889 
 אזור זמן:  UTC +1
 http://www.szakald.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סקאלד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סקאלד  he tabBackground:;tabBorder:#aaa;defaultTab:0;
 
סקאלד (בהונגרית: Szakáld) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית הכפר נמצאת בירידה שנים רבות מ-545 תושבים בשנת 1990 עד ל-466 תושבים בלבד בשנת 2018 (ירידה של כ-14%).
במהלך השנים חיו בכפר מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 4 |  |
| 1880 | 10 | 344 |
| 1910 | 13 |  |
| 1920 | 13 |  |
| 1930 | 29 |  |
| 1941 | 1 | 531 |
סיימון אוונס

| --- | --- |
אין תמונה חופשית
 לידה:  דצמבר 1983 (בן 40) 
 מקום לימודים:  קולג' הומרטון 
 פרופיל ב-IMDb
 
סיימון רי'צרד אוונס (באנגלית: Simon Richard Evans; נולד בדצמבר 1983) הוא במאי, יוצר ושחקן תיאטרון וטלוויזיה אנגלי.
ביוגרפיה

אוונס גדל באוקספורד, והוריו ניהלו מרפאת שיניים בקידלינגטון הסמוכה. הוא למד חינוך, אנגלית, דרמה ואמנויות בהומרטון קולג' המשתייך לאוניברסיטת קיימברידג'.
קריירה

כבמאי תיאטרון, יצירותיו המרכזיות היו ביצועי המחזות "עלייתו הנמנעת של ארתורו אוי" (בכיכובו של לני הנרי), "חלום ליל קיץ" (פרדי פוקס), "The Dazzle" (אנדרו סקוט), "Bug" (ג'יימס נורטון), "Killer Joe" (אורלנדו בלום), "A Day in the Death of Joe Egg" (טובי סטיבנס וקלייר סקינר) ועוד.
בשנת 2012 השתתף בתפקיד קטן בסרט "ג'ון קרטר".
במהלך התפרצות מגפת הקורונה בממלכה המאוחדת, יצר, ביים ושיחק בסדרת הטלוויזיה "מבוימים" של רשת הטלוויזיה הבריטית BBC, לצד מייקל שין ודייוויד טננט. הסדרה התבלטה בכך שהשתמשה בטכנולוגיית שיחת וידאו וצולמה במהלך הסגרים שנגזרו בשל מגפת הקורונה.
אוונס הוא המנהל המייסד של חברת התיאטרון "Myriad Entertainment", לצד ג'ורג'יה קלארק-דיי ודייוויד פריאס רובלס.
הערות שוליים

↑  "Simon Richard EVANS - Personal Appointments" (באנגלית). Companies House. נבדק ב-10 בינואר 2021. {{cite web}}:  (עזרה)
↑  "Zoom, Tennant and Sheen: Simon Evans on writing lockdown comedy Staged". Evening Standard. 2020-06-09. נבדק ב-7 באוגוסט 2020. {{cite news}}:  (עזרה)
↑  Palmer, Katie (12 ביוני 2020). "Simon Evans: Who is Simon Evans? Meet the Staged series creator". Express. נבדק ב-7 באוגוסט 2020. {{cite news}}:  (עזרה)
↑  "Everything you need to know about Staged on BBC One". inews.co.uk. 2020-06-11. נבדק ב-7 באוגוסט 2020. {{cite web}}:  (עזרה)
↑  "Meet the cast of BBC One's lockdown drama Staged". Radio Times. נבדק ב-19 ביוני 2020. {{cite web}}:  (עזרה)
↑  "BBC One's thespian comedy Staged nails the quirks of life under lockdown - review". The Independent. 10 ביוני 2020. נבדק ב-7 באוגוסט 2020. {{cite news}}:  (עזרה)
↑  "Homerton College Annual Review Volume 2" (באנגלית). נבדק ב-29 במרץ 2021. {{cite web}}:  (עזרה)
↑  "Simon Evans on BBC lockdown drama Staged and Oxford Playhouse fundraiser starring Stephen Fry, Marcus Brigstocke, Lucy Porter & Rachel Parris". Ox In A Box. 7 באוגוסט 2020. נבדק ב-7 באוגוסט 2020. {{cite web}}:  (עזרה)
↑  "Orlando Bloom Will Star in Tracy Letts' Killer Joe in the West End". Playbill. נבדק ב-7 באוגוסט 2020. {{cite web}}:  (עזרה)
↑  David Tennant and Michael Sheen's STAGED!: Oxford duo's secrets of TV hit, Oxford Mail (באנגלית)
↑  Patrick Brzeski, Patrick Brzeski, Berlin: Lawrence Osborne Thriller ‘Hunters in the Dark’ Fills Out Cast (Exclusive), The Hollywood Reporter, ‏2020-02-21 (באנגלית אמריקאית)
↑  Myriad Entertainment, myriadentertainment.co (באנגלית)
סיקורסקי X-2

מבט מלפנים
מבט מאחור
ה-סיקורסקי X-2 הוא מסוק משולב מהיר מאוד ניסיוני עם רוטורים קואקסיאליים, שפותח על ידי סיקורסקי איירקראפט, וביצע את הטיסה הראשונה שלו ב-2008 ופרש רשמית ב-2011.
עיצוב ופיתוח

סיקורסקי פיתחה את מסוק X2 בתקציב של 50 מיליון דולר. העיצוב כולל ידע שנאסף מכמה פרויקטי עיצוב קודמים. הלהבים המתקדמים של S-69/XH-59A הוכיחו שמהירות גבוהה אפשרית עם מסוק קואקסיאלי כשמוסיפים הנעת עזר שסופקה באמצעות שני מנועי סילון, אך הרטט של המסוק וצריכת הדלק היו מוגזמים למדי.
המסוק הרחיב את הידע של החברה על ההיבטים הייחודיים של חוקי בקרת טיסה קואקסיאלית עם מערכת טוס על חוט; ו-RAH-66 Comanche פיתחו מומחיות ברוטורים מרוכבים ובתכנון מתקדם של הילוכים.
תכונות אחרות שלו כוללות: רוטורים קשיחים, רטט נגד כוח אקטיבי בהשראת הבלק הוק, ושימוש ברוב הכוח בטיסה קדימה עבור מדחף הדוחף קדימה ולא הרוטור. באופן חריג עבור מסוקים, הכוח הנדרש למדחף האחורי היה גדול יותר מהכוח הדרוש לרוטור. הטייס שלט בכוח המדחף עם גלגל אגודל (סוג של ג'ויסטיק) בקוקפיט. טיסות ניסוי וסימולציות טיסה שולבו כדי לשפר את הליך הבדיקה.
מערכת הטוס על חוט סופקה על ידי חברת Honeywell, הרוטור על ידי Eagle Aviation Technologies, טכנולוגיה נגד רעידות מבית Moog Inc, ומדחף אחורי על ידי Aero Composites. סיקורסקי רשמה מאז פטנט על "Standpipe" (צינור קבוע בין צירי רוטור מסתובבים) המתאים לציר מרכזי.
ה-X2 טס לראשונה ב-27 באוגוסט 2001. הטיסה נמשכה 30 דקות. כך החלה תוכנית ניסוי טיסה בת ארבעה שלבים, שהגיעה לשיאה בהגעה למהירות מרבית מתוכננת של 250 קשר. הוא השלים את השלב השלישי של הניסוי כשה-X-2 הגיע ל-181 קשר בטיסת מבחן בסוף מאי 2010. לאחר מכן, הצליח להגיע ל-290 מייל שעה (460 קמ"ש).
ב-4 במאי 2009, סיקורסקי חשפה דגם של נגזרת מסוק טקטי קל של ה-X-2, וחשפה אב טיפוס באוקטובר 2014.
ביוני 2014, סיקורסקי/בואינג הגישה את תכנון מסוק סיקורסקי–בואינג SB-1 Defiant לתוכנית "עילוי אנכי עתידי" המבוסס על עקרון ה-X-2, והפסידה לטובת המתחרה של בל, V-280 וולור.
עיצוב ופיתוח > מאפיינים כלליים

צוות: שניים
יחס גובה-רוחב: 9.5
משקל ריק: 5,300 פאונד (2,404 ק"ג)
משקל ברוטו: 6,000 פאונד (2,722 ק"ג)
משקל המראה מרבי: 5,300 פאונד (2,404 ק"ג) - 6,000 פאונד (2,700 ק"ג).
קוטר הרוטור הראשי: 8.05 מ'.
שטח הרוטור הראשי: 50.9 מ"ר.
להבים ברוטור התחתון: 4.
להבים ברוטור העליון: 4.
מדחף (אחורי): 6 להבים.
עיצוב ופיתוח > ביצועים

מהירות מרבית: 290 מייל לשעה (460 קמ"ש).
טווח: 35 מייל.
פרסים

תאגיד המטוסים סיקורסקי וצוות המדגים הטכנולוגי X-2 זכו בגביע רוברט ג'יי קולייר לשנת 2010 על ידי האגודה הלאומית לאווירונאוטיקה "...על הדגמת מסוק מהפכני שיכול להגיע ל-460 קמ"ש, המסמל נקודת פתיחה עבור פיתוח עתידי של מסוקים על ידי הגדלת המהירות, יכולת התמרון והתועלת שלהם...". לשנת 2011, קיבל צוות ה-X-2 את הפרס על שם הווארד יוז (הפרס הוענק על ידי אגודת המסוקים האמריקאית).
הערות שוליים

↑  The Fastest Helicopter on Earth - IEEE Spectrum, spectrum.ieee.org (באנגלית)
↑  Sikorsky and Boeing Team Submit New Army Helicopter Design, ‏June 17, 2014 2:00 PM
סופיה בוטלה

| --- | --- |

בוטלה, 2017
 לידה:  3 באפריל 1982 (בת 42) אלג'יריה באב אל-וואד, אלג'יר, אלג'יריה 
 שם לידה:  صوفيا بوتلة 
 מדינה:  צרפת צרפת (התאזרחות; 2010–הווה)
 תקופת הפעילות:  מ-1998 
 מקום לימודים:  מכללת ברקלי למוזיקה 
 פרופיל ב-IMDb
 
סופיה בּוּטֶלַה (בערבית: صوفيا بوتلّة; בצרפתית: Sofia Boutella; נולדה ב-3 באפריל 1982) היא שחקנית ורקדנית צרפתייה ילידת-אלג'יריה. התפרסמה תחילה כרקדנית רחוב ורקדנית היפ הופ, והופיעה במסע פרסום של חברת "נייקי".
פריצתה הקולנועית הגדולה הייתה בסרט "קינגסמן: השירות החשאי" משנת 2015, בו גילמה את גאזל. בשנת 2016 שיחקה בסרט "סטארטרק: אל האינסוף".
ביוגרפיה

בוטלה נולדה וגדלה ברובע באב אל-ואד (אנ') שבאלג'יר בירת אלג'יריה. אביה הוא מוזיקאי הג'אז סאפי בוטלה (אנ'), ואמה אדריכלית. אחיה סֵיף עובד כאמן אפקטים חזותיים בתעשיית הבידור. פירוש שם משפחתם הוא "אנשי ההרים".
בילדותה, סופיה החלה את לרקוד בריקוד קלאסי, מגיל 5. בשנת 1992, בהיותה בת 10, היא ומשפחתה החליטו להימלט ממולדתם – בעיצומה של מלחמת האזרחים באלג'יריה  – והיגרו לפריז, צרפת, שם החלה לעסוק בהתעמלות אמנותית. היא אף הצטרפה בגיל 18 לנבחרת צרפת בהתעמלות אמנותית לנשים (אנ').
קריירה > ריקוד

בוטלה התפתחה בתחום ריקוד ההיפ הופ, והצטרפה ללהקת הריקוד "Vagabond Crew" שניצחה בשנת 2006 בתחרות הברייקדאנס הבינלאומית "קרב השנה" (אנ'). אחר כך היא השתתפה בלהקת "Chienne de Vieand "Aphrodites שהוקמה כספין אוף. היא בוגרת מכללת ברקלי למוזיקה.
פריצת דרך של בוטלה כרקדנית הגיעה בשנת 2007, עת נבחרה להשתתף במסע לפרסום מוצרי נשים של "נייקי וומן", שיצר הבמאי והכוריאוגרף ג'יימי קינג (אנ'). זו הייתה דחיפה גדולה לקריירה שלה, מה שהוביל לעבודה נוספת לצד כוכבות כמו הזמרת מדונה, בסיבוב ההופעות שלה Confessions Tour וכן לצדה של הזמרת ריהאנה. היא מודה על תקופת עבודתה זו שסייעה לה ללמוד אנגלית.
היא הייתה הדמות הראשית בקליפ לשיר "Hollywood Tonight" של מייקל ג'קסון ששוחרר בפברואר 2011.
קריירה > משחק

בשנת 2002 ביצעה את הופעת המשחק הראשונה שלה בסרט הריקודים "Le défi" לצדה של השחקנית אמנדה ליר; בבימויה של הבמאית והכוריאוגרפית הספרדייה בלנקה לי (אנ').
בשנת 2012 בוטלה הופיעה לראשונה בסרט בינלאומי, כאשר גילמה את אווה בסרט הריקודים הבריטי "סטריט דאנס 2"; המשכון לסרט המצליח StreetDance 3D משנת 2010.
בשנת 2014 שיחקה בסרט המדע-בדיוני הבריטי "Monsters: Dark Continent", ובשנת 2015 שיחקה בתפקיד משנה בסרט הריגול הקומי "קינגסמן: השירות החשאי".
בשנת 2016 גילמה את ג'יילה בסרט המדע הבדיוני "סטארטרק: אל האינסוף", לצד זאכרי קווינטו וזואי סלדנה.
בשנת 2017 שיחקה כמומיה בסרט "המומיה" לצדם של טום קרוז וראסל קרואו. בהמשך השנה שיחקה בסרט הפעולה "פצצה אטומית" לצידה של שרליז ת'רון, ובסרט הטלוויזיה "פרנהייט 451". בשנת 2018 שיחקה בסרט "מלון ארטמיס" וכן בסרטו של גספר נואה "קליימקס".
בשנת 2021 שיחקה לצדו של ניקולס קייג' בסרט "Prisoners of the Ghostland".
בשנת 2024 שיחקה בתור סבע אל-באדר בסרט מותחן הריגול הבריטי-אמריקאי "ארגייל", בכיכובם של הנרי קאביל ודואה ליפה.
חיים אישיים

ממרץ 2014 עד אוקטובר 2018 הייתה במערכת יחסים עם השחקן האירי, רוברט שיהאן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Le Défi | סאמיה |  |
| 2006 | Azur & Asmar: The Princes' Quest | פיית אלפים | דיבוב |
| 2012 | סטריט דאנס 2 | איב |  |
| 2014 | Monsters: Dark Continent | ארה |  |
| 2014 | קינגסמן: השירות החשאי | גאזל |  |
| 2016 | סטארטרק: אל האינסוף | ג'יילה |  |
| 2016 | Tiger Raid | שאהדה |  |
| 2016 | Jet Trash | וויקס |  |
| 2017 | המומיה | המומיה אמונת |  |
| 2017 | פצצה אטומית | דלפין לאסל |  |
| 2018 | קליימקס | סלבה |  |
| 2018 | מלון ארטמיס | נייס |  |
| 2021 | Prisoners of the Ghostland | ברניס |  |
| 2021 | Settlers | ליסה |  |
| 2023 | ירח המרד | קורה |  |
| 2024 | ארגייל | סבע אל-באדר |  |
| 2024 | ירח המרד - חלק שני: המצלקת (אנ') | קורה |  |
| TBA | The Killer's Game | מייזי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Les Cordier, juge et flic | מיה | פרק: "Temps mort" |
| 2005 | Permis D'Aimer | ליילה | סרט טלוויזיה של France 2 |
| 2018 | פרנהייט 451 | קלאריס | סרט טלוויזיה של HBO |
| 2019 | אהבה מודרנית | יסמין | 2 פרקים |
| 2022 | גיירמו דל טורו מציג: חדר הפלאות | ד"ר זאהרה | פרק:"The Viewing" |
| 2022 | SAS: Rogue Heroes | איב | מיני-סדרה |